Armijos Krajovos Augustavo apygarda

Armijos Krajovos Augustavo apygarda () – rezistencinė apygarda egzistavusi per II pasaulinį karą, Suvalkų inspektūroje, Armijos Krajovos Balstogės vaivadijoje, Augustavo apskrities valsčiuose ir Augustavo girioje. Apygardos savanorių ir karininkų rezistensiniai būriai kovojo prieš Vokietijos kariuomenę. Apygardos slapyvardis: Olcha (Alksnis). Po karo daugelis apygardos kovotojų buvo suimti ir ištremti NKVD ir Raudonajai armijai vykdant operaciją - Augustavo medžioklė.

Apygardos vadovai

 Komendantas - kpt. Bronisław Jasiński, slapyvardžiai Komar (Uodas), Łom (Dalba);
 I pavaduotojas - ppor. Antoni Obiedziński, slapyvardžiai Gnat (Kaulas), Górny (Kalnas);
 II pavaduotojas - ppor. Stanisław Kot, slapyvardis Szczapa (Skiedra).

Veikla

1944 m. balandžio 20 d. apygardą pradėjo kurti pulkininkas Władysław Liniarski, slapyvardis Mścisław (Mstislavis). Naujoji apygarda turėjo veikti po I Krechovieckio kavalerijos pulko vėliava.

 Būrys Zając (Zuikis) apie 40 žmonių, vadas Zając (Zuikis) (Antoni Dąbrowski), būrys veikė Liepinės, Sajeneko ir Balinkos gyvenviečių aplinkiniuose miškuose ir keliuose; 
 Būrys Szczapa (Skiedra) apie 60 žmonių, vadas Szczapa (Skiedra) (Stanisław Kot), būrys veikė Sajeneko, Augustavo, Balinkos ir Kalino gyvenviečių aplinkiniuose miškuose ir keliuose;
 Būrys Górny (Kalnas) apie 30 žmonių, vadas Górny (Kalnas) (Antoni Obiedziński), būrys veikė Cisuvo, Augustavo, Ūtos ir Augustavo kanalo apylinkėse;
 Būrys Zapała (Aistra) apie 40 žmonių, vadas Zapała (Aistra) (Stanisław Świątkowski), būrys veikė Štabino, Dembovo ir Sosnovo apylinkėse;
 Būrys Komar (Uodas) apie 80 žmonių, vadas Komar (Uodas) (Bronisław Jasiński), būrys veikė visoje apygardoje; 
 Būrys Wirski (Viesulas) apie 25 žmonės, vadas (Wirski), tai buvo rezervinis būrys.

Savanoriai kovotojai:

 Būrys Leśny (Miškiniai) apie 20 žmonių, vadas Leśny (Miškinis) (Feliks Michałowski), 
 Būrys Łuk (Lankas) apie 10 žmonių, vadas Łuk (Lankas) (Piotr Malinowski), būrys veikė šalia Vokietijos-Lenkijos valstybinės sienos.

Sukilimas "Audra"

Sukilimas Audra įvykdytas II pasauliniam karui artėjant į pabaigą. Armijos Krajovos daliniai užpuolė Vokietijos kariuomenės dalinius. Sukilime dalyvavo 6 karininkai ir 300 eilinių. Buvo perimta nemažai vokiečių ginklų, amunicijos, sunaikinti keli automobiliai ir motociklai. Žuvo apie 40 vokiečių, 60 sužeisti ir 35 paimti į nelaisvę. Žuvo vienas Armijos Krajovos kovotojas ir du sužeisti.

Šaltiniai

 Andrzej Suchcitz: Dzieje 1 Pułku Ułanów Krechowieckich 1941-1947 m. Londonas: Koło Krechowiaków, 2002 m. ISBN 0-948202-99-8.;  
 Struktura Organizacyjna Armii Krajowej, Marek Ney-Krwawicz w: Mówią wieki nr 9/1986.; 
 Rafał Wnuk: Atlas polskiego podziemia niepodległościowego 1944-1956 m. = The atlas of the independence underground in Poland 1944-1956 m. Varšuva: Liublinas : Instytut Pamięci Narodowej. Komisja Ścigania Zbrodni przeciwko Narodowi Polskiemu, 2007 m. ISBN 978-83-60464-45-8..  

Augustavo istorija
Augustavo apskritis